“አዳሪ ትምህርት ቤቱ በሁሉም መመዘኛ ሞዴል እንዲሆን እየተሰራ ነው፡፡” የግንባታው አስተባባሪ
“የኃይሌ ሚናስ አዳሪ ትምህርት ቤት ግንባታ በፍጥነት እየሄደ ያለ ፕሮጀክት ነው፡፡” የደብረ ብርሃን ከተማ አስተዳድርባሕር ዳር፡ መስከረም 13/2012 ዓ.ም (አብመድ) የኃይሌ ሚናስ አዳሪ ትምህርት ቤት ግንባታ በፍጥነት እየተከናወነ እንደሚገኝ የአዳሪ ትምህርት ቤቱ የግንባታ አስተባባሪ አቶ ተስፋዬ ክፍሌ አስታወቁ፡፡ በ280 ሚሊዮን ብር ወጭ ሕዳር 2011 ዓ.ም ግንባታው የተጀመረው አዳሪ ትምህርት ቤቱ የመጀመሪያው የግንባታ ምዕራፍ 13 ሕንጻዎች እየተገነቡ ነው፡፡የግንባታ አፈጻጸሙም 42 በመቶ ደርሶ ጣራ በማልበስ ሂደት ላይ እንደሆነም አስተባባሪው ነግረውናል፡፡ ግንቦት 2012 ዓ.ም የመጀመሪያው ዙር ግንባታ ሙሉ በሙሉ ተጠናቅቆ መስከረም 2013 ዓ.ም የመጀመሪያ ዙር ተማሪዎችን ይቀበላል ተብሎ እንደሚጠበቅም ነው አቶ ተስፋዬ የተናገሩት፡፡